Prienų rajono savivaldybės tarybai

**SPRENDIMO ,,DĖL NENAUDOJAMŲ, APLEISTŲ ŽEMĖS SKLYPŲ PRIENŲ**

**RAJONO SAVIVALDYBĖJE SĄRAŠO PATVIRTINIMO‘‘ PROJEKTO**

**AIŠKINAMASIS RAŠTAS**

2020-08-17

 Prienų rajono savivaldybės taryba 2019 m. balandžio 19 d. sprendimu Nr. T1-108 ,,Dėl 2020 metų žemės mokesčio tarifų nustatymo“ nusprendė apleistų žemės sklypų (žemės ūkio naudmenų) savininkams taikyti didesnį žemės mokesčio tarifą – 4 proc. Savivaldybės tarybos 2015 m. kovo 26 d. sprendimu Nr. T3-59 patvirtintas Nenaudojamų, apleistų žemės sklypų Prienų rajono savivaldybėje nustatymo tvarkos aprašas. Pagal seniūnijų seniūnų pateiktą informaciją yra parengtas nenaudojamų ir apleistų žemės sklypų sąrašas. Žemės sklypų savininkams yra išsiųsti pranešimai apie įtraukimą į sąrašą. Šių sklypų savininkams bus taikomas padidintas 4 proc. žemės mokesčio tarifas.

Vyriausiasis specialistas,

pavaduojantis skyriaus vedėją Alvidas Rinkevičius